27/01/2010 | Administración LocalMunicipal
Camariñas
Aprobación definitiva do Regulamento do servizo municipal de axuda no fogar (SAF)

EDICTO Elevado a definitivo o acordo plenario de data 27 de novembro de 2009 polo que se aproba provisionalmente o Regulamento do Servizo Municpal de Axuda no Fogar, ao non terse presentado durante o período de exposición ao público reclamacións contra este, en cumprimento do disposto no artigo 70.2 da Lei 7/1985, do 2 de abril, publícase o acordo inicial elevado a definitivo e o texto íntegro deste, anexo ó presente edicto: 1. Aprobar inicialmente o Regulamento do Servizo Municipal de Axuda no Fogar.2. Expoñer no tablón de anuncios da Corporación, por prazo de trinta días, e publicar no BOP, este acordo para que os interesados poidan examinar o expediente e presentar as reclamacións que estimen oportunas.3. Dar conta ao Pleno das reclamacións que se presenten. As reclamacións presentadas resolveranse por este órgano con carácter definitivo. No caso de que non se presenten reclamacións, o acordo inicial elevarase automaticamente a definitivo.4. O acordo definitivo ou no seu caso o inicial elevado automaticamente a definitivo, así como o texto íntegro do mencionado regulamento publicarase no BOP.5. A presente aprobación do Regulamento do Servizo de Axuda no Fogar non entrará en vigor ata que se publique completamente o seu texto no BOP e transcorra o prazo previsto no artigo 65.2 da LRBRL. Unha vez aprobada a Lei 39/2006, do 14 de decembro, de promoción da autonomía persoal e atención ás persoas en situación de dependencia, así como a normativa estatal e galega que a desenvolve, compre establecer un novo marco regulador de carácter básico dos contidos, formas de prestación e aspectos procedementais e organizativos do servizo de axuda no fogar, polo tanto, é obxecto desta Regulamento a regulación do servizo de axuda no fogar, no concello de Camariñas. En todo o non previsto neste, estarase co disposto na normativa vixente que sexa de aplicación e, en especial, co disposto na Orde do 22 de xaneiro de 2009 da Vicepresidencia da Igualdade e do Benestar, pola que se regula o servizo de axuda no fogar ou norma que a substitúa. O Programa de Axuda no Fogar é un servizo social que presta un conxunto de atencións, dende unha perspectiva integral e normalizadora, aos individuos e familias no seu domicilio, naquelas situacións nas que teñen limitada a súa autonomía por motivos físicos, psíquicos e sociais, ou nos casos de desintegración familiar, facilitándolles a permanencia no seu propio contorno de convivencia, e evitando así a súa posible institucionalización. O Servizo de Axuda no Fogar é un servizo público que terá a consideración de prestación básica de Servizos Sociais de Atención Primaria inxerida no sistema integrado de Servizos Sociais, de carácter complementario, con planificación, coordinación e control público. A finalidade do servizo é mellorar a calidade de vida das persoas que viven nos seus domicilios e requiran asistencia. O servizo debe unir o esforzo do propio usuario, da súa familia, veciños e amizades, dos servizos públicos e privados, dos voluntarios, quere dicir, o esforzo da comunidade no seu conxunto, para proporcionar o benestar desexado mantendo o maior grao de autonomía mediante un labor preventivo, asistencial e rehabilitador. As auxiliares do servizo de axuda no fogar nunca se encargarán de realizar calquera prestación que o propio usuario poida facer, xa que, polo contrario, se lle iría incapacitando, causándolle dependencia en lugar de autonomía. Non se deberá reemplazar á familia na súa responsabilidade senón que, pola contra, se lle estimulará na atención ó usuario. Os principios fundamentais que deberán rexe-la prestación do servizo son: o respecto, a individualización, o libre acceso en condicións de igualdade e o recoñecemento do dereito do usuario a programa-la súa propia vida e a toma-las súas propias decisións, é dicir, a súa autodeterminación persoal. Son obxectivos do servizo de axuda no fogar:  Mellorar a calidade de vida das persoas usuarias.  Posibilitar a permanencia das persoas no seu contorno de convivencia habitual.  Favorecer e potenciar a autonomía persoal no propio domicilio.  Manter, mellorar e recuperar as redes de relación familiar e social, apoiando as familiares a asumir as súas responsabilidades con respecto á atención dalgún membro que o necesite, favorecendo a participación nas actividades da vida comunitaria e potenciando a utilización dos recursos comunitarios.  Previr situacións de dependencia ou exclusión social.  Retardar ou evitar a institucionalización.  Reforzar a solidariedade e potenciar o voluntariado social.  Contribuír á creación de hábitos axeitados para garantir unhas condicións de vida dignas.1.- De conformidade coa valoración técnica realizada polos servizos sociais a variedade de prestacións que se ofrecen desde o servizo de axuda no fogar, concretaranse nas seguintes atencións: a) Atencións de carácter persoal na realización das actividades básicas da vida diaria, tales como:  Asistencia para levantarse e deitarse.  Apoio no coidado e hixiene persoal, así como para vestirse.  Control do réxime alimentario e axuda, se é o caso, para alimentarse.  Supervisión, cando proceda, das rutinas de administración de medicamentos prescritas por facultativos.  Apoio para cambios posturais, mobilizacións, orientación espacio-temporal.  Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como:  Acompañamento fóra do fogar para acudir a consultas ou tratamentos.  Apoio na realización de xestións necesarias ou urxentes. c) Atención das necesidades de carácter doméstico e da vivenda, tales como:  Limpeza e mantemento da hixiene e salubridade da vivenda.  Compra de alimentos e outros produtos de uso común.  Preparación dos alimentos.  Lavado e coidado das prendas de vestir.  Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandería ou alimentación a domicilio. d) Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar. Este tipo de atencións concretarase dentro das seguintes: modificacións de hábitos e costumes inadecuados referentes a hixiene e limpeza, cambios de hábito de orde e limpeza, organización e administración do orzamento familiar, organización doméstica, motivación á participación en actividades sociais, apoio e orientación nos cambios da dinámica familiar, axuda para a relación co entorno.2.- Con carácter complementario, o servizo de axuda no fogar poderá incorporar, entre outros, aos seguintes tipos de atención: a) Actividades de acompañamento, socialización e desenvolvemento de hábitos saudables. b) Prestación de atención a distancia mediante dispositivos de teleseguimento, teleasistencia e similares. c) Adaptacións funcionais do fogar. d) Servizo de podoloxía. e) Servizo de fisioterapia.3.- Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4.- En ningún caso poderán formar parte das atencións prestadas polo servizo, tanto nos casos de libre concorrencia como nos casos con dependencia: - Actividades domésticas que non fosen incluídas no proxecto de intervención e no acordo de servizo recollidos neste Regulamento. - Atencións que polo seu carácter sanitario, deban en todo caso ser realizadas polo persoal facultativo. - En especial quedan excluídas: 1. Tarefas de tipo puntual e extraordinario como limpeza de lámpadas, cortinas, persianas, zonas exteriores, teitos, paredes e humidades; limpeza xeral de cristais, fiestras e azulexos; limpeza de zonas comunitarias, portais e escaleiras salvo nos casos que figuren detalladas no correspondente proxecto de intervención.2. Limpeza de estancias valeiras da casa.3. Limpeza da parte da vivenda que non estea directamente relacionada coa atención da persoa usuaria, sempre que conviva con outras persoas e non conste no proxecto de intervención.4. Tarefas de tipo agrícola-gandeira nin labores de xardinería.5. Alimentación, aseo e hixiene de animais de compañía ou domésticos.6. Nos casos de dependencia nos que haxa familiares de forma temporal na casa da persoa usuaria excluiranse todas as tarefas que afecten aos familiares, como poden ser facer a comida, limpeza de espazos comúns da vivenda, ir a compra,. Estas horas recuperaranse ao longo do mes seguinte. · Nunca se prestarán atencións que as persoas usuarias poidan desenvolver por si mesmos. As atencións prestadas son un reforzo, non un substitutivo das propias capacidades da persoa ou doutras persoas do seu contorno inmediato. · Con carácter xeral, non se levará a cabo ningunha atención para persoas que convivan no mesmo domicilio, é dicir, as atencións irán dirixidas á persoa usuaria. Os casos excepcionais nos que se contemple esta posibilidade estarán recollidos na concesión do servizo e as tarefas estarán recollidas e especificadas no proxecto de intervención e no contrato do servizo. · A actuación do/a auxiliar de axuda no fogar deberá axustarse ao proxecto de intervención establecido e acordado. Non recibirá nin ordes da persoa usuaria nin de familiares. · O tempo de atención, periodicidade e as funcións e tarefas que se han de desenvolver serán as establecidas polo/a técnico/a responsable do servizo e constarán no contrato do servizo asinado. · Cando un/ha usuario/a queira facer algunha modificación terá que comunicalo por escrito e de forma razoada ao/a técnico/a responsable do servizo. · Para a realización destas atencións a persoa usuaria deberá dispor dos medios necesarios, como alimentos, artigos de hixiene e de limpeza, electrodomésticos esenciais, etc. · As saídas fóra do domicilio, realizaranse con medios propios do usuario, facendo a persoa auxiliar de axuda a domicilio funcións de acompañamento, non de traslado. · A persoa usuaria terá que estar presente no domicilio mentres se lle preste o servizo a hora acordada. Non se prestará cando non se atope neste ou cando estea pero non abra a porta. O tempo que esperará a auxiliar antes de marchar nestes casos será dun máximo 10 minutos. Este tempo de espera será considerado como tempo de traballo realizado. · O servizo prestarase unicamente no domicilio da persoa usuaria, excluíndo a asistencia a outros domicilios e a hospitais por ingreso desta. · A prestación do SAF queda condicionada á aceptación por parte da persoa usuaria e da súa unidade de convivencia que se recollerá no Contrato do servizo, no que se especificará o contido do servizo, días e horario de atención, as normas deste e a contribución económica que puidera corresponder. · Enténdese que durante a prestación do servizo a entidade prestadora (sexa o concello ou a empresa adxudicataria) poderá realizar cambios de auxiliar, de horario e de día, en base a unha boa organización do mesmo, así como cambios nas tarefas a realizar sempre que fose necesario, estando igualmente vixente o Acordo de Aceptación. · Se a persoa usuaria rexeita á auxiliar que se lle asigne sen razón suficientemente xustificada, pasará a lista de espera ata que outra auxiliar o poda atender. · As queixas ou suxestións presentaranse no concello ante o/a técnico/a responsable do servizo, e nunca tentarán resolverse coa auxiliar de axuda a domicilio. O servizo de axuda no fogar estará aberto a todas as persoas ou unidades de convivencia empadroadas e residentes no Concello de Camariñas para as que, de acordo coa valoración técnica correspondente, supoña un recurso idóneo de atención.1.- Poderán ser potenciais usuarios aquelas persoas e unidades de convivencia, que, sen ter recoñecida a valoración de dependencia ao abeiro da Lei 39/2006 do 14 de decembro, de Promoción da Autonomía Persoal e de Atención as Persoas en Situación de Dependencia, a súa situación persoal e/ou familiar se encadre nun marco de problemáticas concretas, tales como: - Persoas maiores con déficits de autonomía e persoas con discapacidade en situación de desatención que lles impida satisfacer as súas necesidades persoais e sociais polo seus propios medios, que carezan de axuda no seu contorno inmediato e que requiran apoio para favorecer a súa autonomía e podan continuar no seu domicilio. - Fogares con menores nos que se observe a necesidade dunha intervención de carácter socioeducativo. - Tamén poderá dar unha resposta preventiva e socializadora a persoas ou familias que presenten situacións de risco e exclusión social.2.- Aquelas persoas con grado e nivel de dependencia recoñecido, ao abeiro da Lei 39/2006 do 14 de decembro, de Promoción da Autonomía Persoal e de Atención as Persoas en Situación de Dependencia, e que teñen a resolución do programa individual de atención (PIA) onde se determine o servizo de axuda no fogar. Estas persoas terán prioridade no acceso ao servizo. Para poder acceder á prestación do SAF, será necesario cumprir os seguintes requisitos: - Estar dentro dalgún dos grupos de persoas especificadas no artigo anterior. - Estar empadroado e ter residencia efectiva no Concello de Camariñas. - Formular a correspondente solicitude coa documentación, na forma e lugar establecidos na presente Regulamento. - Aceptación do servizo coas súas características, obrigas e normativa. - Que non reciban axuda doutra institución ou entidade para este fin. - Nos casos de acceso por libre concorrencia é imprescindible o informe social coa prescrición técnica do SAF favorable. - Nos casos de acceso directo: que teñan a resolución da situación de dependencia, co correspondente grado e nivel, ao abeiro da Lei 39/2006 do 14 de decembro, de Promoción da Autonomía Persoal e de Atención as Persoas en Situación de Dependencia, e que teñan a resolución do programa individual de atención (PIA) onde se determine o servizo de axuda no fogar. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración prescritas en cada caso.3. A coñeceren a organización e o do servizo.4. A coñeceren a situación do seu expediente.5. Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal.6. A recibiren información precisa e clara sobre as posibles modificacións sobrevidas durante a prestación efectiva do servizo.7. A presentaren queixas e suxestións ao/á técnico/a responsable do servizo cando expresaren reclamacións ou fixeren suxestións sobre a súa prestación efectiva. As persoas usuarias terán os seguintes deberes: 1. Cumprir coas normas xerais do servizo.2. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.3. A facilitar e colaborar no seguimento e avaliación do servizo.4. Respectar a dignidade persoal e profesional das persoas que presten o servizo, así como respectar os límites das súas obrigas laborais.5. Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.6. Participar no pagamento do servizo nos termos que se estableza na súa norma reguladora.7. A comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo.1. Cumprir coas normas xerais do servizo (artigo 6 deste ). 2. Observar un trato respectuoso cara ó usuario, evitando que a confianza con este e a súa familia interfira no traballo.3. Respectar a intimidade do usuario e gardar a debida confidencialidade.4. A auxiliar non debe facer partícipe ós usuarios e á familia deste, dos seus propios problemas, separando todo o posible a súa vida privada do seu traballo.5. Respectar integramente o horario e as tarefas establecidas e non realizar cambio ningún sen previa autorización do/a técnico/a responsable.6. Avisar ao/á técnico/a responsable do servizo cando as persoas usuarias non estean no domicilio, ou de calquera incidencia que supoña unha alteración do horario ou das tarefas a desenvolver.7. Non prestar servizo a outros membros da familia distintos dos beneficiarios, aínda que convivan na mesma casa, sen prexuízo de propoñer ao departamento de servizos sociais as medidas que estime oportunas cando aqueles sexan persoas maiores ou incapacitadas para incluílas nun novo proxecto de intervención.8. Avisar ós usuarios das súas ausencias coa debida antelación, trala comunicación ao/á técnico/a responsable do servizo e a autorización do xefe de persoal.9. Non acudir ó lugar de traballo acompañados de persoas alleas ó servizo.10. Non recibir en custodia, en ningún caso, diñeiro, xoias nin obxecto algún.11. Non recibir ningún tipo de prestación, regalo ou gratificación por parte do usuario.12. Non dispoñer das chaves de ningún domicilio, agás cando as condicións do caso así o esixan e por un tempo que se determinará no proxecto de intervención, a demanda do usuario e sempre co consentimento do/a técnico/a responsable do servizo.1.- Son causas de extinción do servizo de axuda no fogar, as seguintes: a) A renuncia da persoa usuaria. b) Negativa a firmar o Contrato de aceptación do servizo. c) Superar os 3 meses de suspensión temporal. d) O cambio de programa individual de atención ou do proxecto de intervención que implique un novo recurso incompatible co servizo de axuda no fogar. e) Traslado definitivo da súa residencia a outro concello e/ou baixa no Padrón de habitantes. f) Falecemento da persoa usuaria. g) Incumprimento reiterado das normas xerais do servizo e dos deberes e obrigas establecidos para as persoas usuarias na prestación do servizo, entendendo por reiterado a reincidencia da infracción por 2ª vez no ano, sendo a 1ª motivo de suspensión temporal. h) Por non facer efectiva a contribución establecida no contrato de dúas mensualidades no período anual. i) Desaparición das causas que motivaron a prestación do servizo. j) Por ingreso con carácter definitivo en centro residencial. k) Se a familia utiliza o servizo para fins diferentes ós propios da axuda a domicilio. l) Acoso ó persoal do SAF tanto por parte da persoa usuaria como por parte dalgún membro da familia. m) Por ocultación e/ou falseamento de datos por parte do usuario ou dos familiares. n) Se o beneficiario se ausenta do domicilio por un período superior a tres meses, salvo en caso de ingreso hospitalario. o) Se alguén asume totalmente a atención do beneficiario. p) Cando o Concello deixe de prestar o servizo por falta de medios, ben por ser asumido por outra administración ou por unha entidade de iniciativa social. q) O ser un servizo suxeito a subvencións, en caso de non ser recoñecida, poderá levar a súa suspensión.2.- Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, suporá unha nova avaliación e un novo proxecto de intervención.3.- Cando se trate de persoas en situación de dependencia con resolución de Programa Individual de Atención, a incoación, dun expediente de extinción ou modificación das condicións de prestación do servizo deberá notificarase en todo caso ao órgano competente para ditar resolución de Programa Individual de Atención. A baixa na prestación do SAF formalizarase nun documento que deberá conter os datos de identificación do usuario e os motivos polos que causa baixa, así como a data na que deixará de recibir o servizo. No caso de baixa voluntaria, deberá figurar por escrito a renuncia e a sinatura do interesado.4.- Si o usuario do servizo quere solicitar unha modificación nas tarefas ou nas horas mensuais deberá pedilo por escrito de forma argumentada. O/A técnico/a responsable do servizo dará resposta a esta petición mediante unha nova proposta coa notificación da resolución correspondente. Son causa de suspensión temporal do servizo as que seguen: a) Por ausencia temporal do domicilio, por vacacións, viaxes, participación en programas de termalismo social, etc., poderá suspenderse por un máximo de tres meses, debendo acreditar a persoa usuaria as causas que motivan a súa ausencia. b) Por ingreso hospitalario mentres dure este, sempre que a situación de alta hospitalaria sexa compatible coas características do usuario do SAF e non dure máis de 3 meses. Se o ingreso hospitalario se prolongase máis deste tempo poderase revisar a reserva de praza e a continuidade do SAF ou a súa extinción, tendo en conta as necesidades do servizo. c) Por contar temporalmente con apoio familiar. d) Por necesidades do servizo, se fose necesario ampliar o número de usuarios e se considerasen prioritarios outros casos en función da situación persoal, sanitaria, e económica do beneficiario. e) Nos puntos a), b), c), deberá o/a usuario/a comunicalo por escrito á entidade prestadora do servizo a lo menos con 10 días de antelación. f) Incumprimento das normas do servizo e dos deberes e obrigas establecidas para as persoas usuarias na prestación do servizo. g) Nun período de 12 meses o número máximo de meses de suspensión con reserva de praza será de 5. No caso de que o/a beneficiario teña dereito a reserva de praza, non se manterá necesariamente o horario inicial nin a auxiliar que efectuaba o servizo, quedando a expensas das indicacións técnicas e da dispoñibilidade do servizo. As prazas vinculadas a un dereito exercido dentro do sistema de autonomía e atención á dependencia poderanse suspender nos supostos referidos aos puntos a), b) e f). Poderase conceder provisionalmente o servizo nos seguintes supostos, e sempre que existan vacantes: a) Con carácter preferente ós beneficiarios en situacións excepcionais graves, determinándose claramente a súa duración. b) Os beneficiarios que se atopen en lista de espera, logo da aceptación desta provisionalidade, por orden da puntuación obtida nos baremos, a igual puntuación terán prioridade aqueles que soliciten e precise o servizo para tarefas de carácter persoal. O servizo público de axuda no fogar prestarao o Concello de Camariñas, ben directamente, ou ben mediante as diversas modalidades de contratación da xestión de servizos públicos reguladas na normativa vixente sobre contratos do sector público, a través de entidades privadas debidamente autorizadas.1. O servizo estará coordinado por persoal técnico cunha cualificación mínima de diplomatura universitaria na área de servizos sociais. No caso de que o número de persoas usuarias sexa menor de 50, o persoal técnico mínimo esixible será de 0,02 profesionais en cómputo de xornada completa por persoa usuaria. Nos demais casos aplicarase a táboa da Orde do 22 de xaneiro de 2009 pola que se regula o servizo de axuda no fogar.2. O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atender as persoas afectadas por déficit de autonomía, deberá estar en posesión do título de formación profesional de grao medio de atención sociosanitaria ou equivalente, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto, polo que se establecen os certificados de profesionalidade da familia profesional de servizos socioculturais e á comunidade.3. Por cada persoa usuaria ou por cada unidade de convivencia á que se presta o servizo, abrirase un expediente no cal constará, cando menos: a. Un informe social, asinado por un/ha traballador/a social da entidade titular do servizo. b. Un proxecto de intervención, asinado polo/a técnico/a responsable que designe a entidade titular do servizo. c. Un contrato asinado entre a entidade titular do servizo e a persoa usuaria.4. En todo caso o tratamento da información contida nos expedientes realizarase de acordo coa normativa vixente en materia de protección de datos de carácter persoal.5. A persoa que exerza como responsable técnica do servizo garantirá unha supervisión do servizo efectivamente prestado, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo. O persoal adscrito á prestación do SAF estará integrado por: - Técnico/a de servizos sociais encargado da organización do servizo: cubrir o baremo da situación de autonomía, económica e circunstancias sociais do solicitante (Anexo I). Emitir informes proposta do servizo. Establecemento de horarios e organización do servizo. Deseño, avaliación e modificación da proposta de intervención. Seguimento e coordinación tanto coas auxiliares encargadas da atención como cos propios usuarios, por medio de contactos telefónicos, visitas domiciliarias, citas de seguimento,. Calquera outra tarefa necesaria para a correcta organización e supervisión da xestión do SAF. - Traballador/a social dos servizos sociais municipais: recibe a demanda, realiza o estudo e avaliación da situación e emite o informe social para o acceso ao servizo. - Auxiliares de axuda no fogar: persoal que presta a atención directa nos domicilios e que, no caso de atender a persoas afectadas por déficits de autonomía, estarán en posesión do título de formación profesional de grao medio de atención socio-sanitaria ou equivalente, regulado no Real decreto 496/2003, do 2 de maio, ou en posesión do certificado de profesionalidade de atención socio-sanitaria a persoas no domicilio ou equivalente, regulado no Real decreto 1379/2008, de 1 de agosto, polo que se establecen os certificados de profesionalidade da familia profesional de servizos socioculturais e á comunidade. - Educador/a familiar naqueles casos que se considera que a súa intervención e o seu traballo poida resultar positivo para tratar sobre situacións de desaxuste familiar. - Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais de atención primaria. Para estes efectos estarase ao previsto na lexislación en vigor sobre voluntariado. O acceso ao servizo producirase a través dos Servizos Sociais de Atención Primaria, de acordo coas seguintes modalidades: 1. Será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención.2. Para aquelas situacións contempladas no Artigo 7.1, previa prescrición técnica favorable dos servizos sociais de atención primaria, resolverase en réxime de libre concorrencia de acordo cos criterios establecidos nesta Regulamento Municipal. Neste caso empregarase un baremo no que, ademais dos posibles déficits de autonomía, se valorarán factores de carácter persoal e sociofamiliar, o apoio social, a situación da vivenda e outros que dificulten obxectivamente a normalización social e a calidade de vida. O baremo empregado está recollido no Anexo I deste. No acceso directo ao servizo para as persoas con dependencia valorada, a resolución relativa ao Programa Individualizado de Atención terá a consideración de resolución de asignación e incorporación ao servizo. Para o seu inicio será imprescindible completar o expediente individual coa correspondente documentación. No acceso en libre concorrencia será de aplicación o seguinte: 1.- O procedemento iniciarase por instancia de parte, de conformidade cos principios xerais recollidos na Lei 30/1992, do 26 de novembro, de réxime xurídico das administracións e do procedemento administrativo común, e aplicando os baremos recollidos neste.2.- Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio.3.- As solicitudes dos particulares para acceder ao servizo deberán ser valoradas en todo caso polo/a traballador/a social dos Servizos Sociais de Atención Primaria do Concello de Camariñas, que, unha vez realizada a correspondente visita domiciliaria, emitirá o informe social preceptivo e vinculante, avaliando a idoneidade do servizo.4.- Xunto coa solicitude deberase achegar a seguinte documentación: - DNI ou NIE do/a solicitante. - Fotocopia da tarxeta sanitaria do/a solicitante. - Certificado de empadroamento colectivo. - Informe médico do/a solicitante segundo o modelo que se facilitará nas dependencias dos Servizos Sociais municipais. - Declaración xurada de non ter dereito a axuda no fogar por outra entidade ou organismo. - Contrato e recibo de aluguer da vivenda, de selo caso ou recibo da contribución. - Documentación acreditativa de ingresos do solicitante e da unidade familiar, entendéndose por tal o solicitante, cónxuxe ou parella de feito, ascendentes ou fillos/as menores de 25 anos ou maiores desta idade en situación de discapacidade que dependesen economicamente do solicitante: - Nóminas, certificados de pensións,. - Fotocopia da última declaración de facenda ou certificado da axencia tributaria. - Declaración xurada na que se faga constar a carencia de rendas familiares ou contías das mesmas, así como de bens patrimoniais. - Certificado de impostos sobre o IBI, e vehículos e relación de propiedades. - Calquera outro documento que se considere necesario para a avaliación da solicitude e que teña relación cos aspectos que hai que valorar: Libro de familia, resolución de acollemento familiar, certificados de minusvalías, informe médico doutros membros da familia, DNI dos familiares cos que convive etc.5.- Se a solicitude non reunise os requisitos previstos no artigo 71 da Lei 30/92 do 26 de novembro de réxime xurídico das Administracións Públicas e do Procedemento Administrativo Común, ou non se acompañara dalgún/s dos documentos exisidos nesta normativa, requerirase a quen firme a solicitude para que, no prazo de 10 días hábiles, subsane as faltas ou acompañe os documentos perceptivos, con apercibimento de que, se non o fixese, se arquivará sen mais trámites.1. A intensidade do servizo determinarase, con carácter xeral, en horas mensuais de atención distribuídas en función das necesidades da persoa usuaria e do informe técnico.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu Programa Individualizado de Atención. A súa aplicación horaria será flexible e conforme co proxecto de intervención, de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria relacionadas no artigo 5.1. a), todos os días a semana.3. Establecemento e organización dos horarios de atención: terán preferencia sobre calquera outras as persoas usuarias que teñan recollidas no proxecto de intervención atencións de carácter persoal. Nestes casos intentarase adecuar o horario de atención á preferencia do/a usuario/a, sempre e cando o servizo o permita.4. Para os/as beneficiarios/as que accedan por libre concorrencia: a. A intensidade do servizo virá determinada na prescrición efectuada polos correspondentes Servizos Sociais de Atención Primaria. b. O horario de prestación do SAF será de luns a venres, de 8h a 22h, excluiranse as fins de semana e festivos. c. Prestaranse como máximo 3 asistencias diarias, cunha fracción mínima de quince minutos por cada unha delas. Pódese aumentar a 4 as asistencias sempre que o/a técnico/a responsable do servizo así o valore. d. No día non se poderán superar as 2 horas de atención, independentemente das fraccións de atención que se contemplen. e. Cando o servizo sexa só para atencións de carácter doméstico, é dicir, limpeza da vivenda, o número máximo de horas ao mes será de 10. O horario de atención nestes casos estará sempre en función do recollido no punto 3 deste artigo. Anualmente farase unha revisión a todas as persoas usuarias do servizo, co fin de comprobar que se manteñen as circunstancias que deron lugar á concesión do servizo. A tal fin, o/a técnico/a responsable poderá requirir á persoa usuaria toda aquela documentación que ao seu xuízo considere necesaria. Así mesmo, en calquera momento, cando existan dúbidas razoables de que puido haber modificación nas circunstancias persoais, familiares, económicas ou doutra índole, non comunicadas polo interesado/a, e que poidan supoñer a baixa no Servizo, tamén se poderá requirir á persoa usuaria para verificar a súa certeza. A tal fin, poderá procederse á suspensión cautelar do servizo, mentres o/a interesado/a non aporte a documentación ou información requirida. A tramitación das solicitudes axustarase ó seguinte procedemento: 1.- Unha vez presentada a solicitude xunto coa documentación expresada no artigo 19, e emitido o informe social polo/a traballador/a social, o expediente pasará a/ao técnico/a responsable do programa que contactará co/a interesado/a para obter toda a información que sexa necesaria para a aplicación do correspondente baremo, Anexo I. A información poderá recadala a través de visitas domiciliarias, de entrevistas persoais e/ou familiares, o por calquera outro medio que considere necesario. Este/a técnico/a emitirá un informe proposta no que se recollerá: a) Proposta de concesión / denegación/inclusión na lista de espera. b) Causa de denegación no seu caso. c) Puntuación total resultado de aplicar o baremo do Anexo I d) Tarefas a realizar. e) Horario inicial do servizo, duración e intensidade do servizo. f) Achega económica do beneficiario ou familia, se é o caso. g) Data de alta no servizo. h) Observacións no seu caso.2.- Poderase elaborar unha lista de espera no caso de que non podan atenderse todas as demandas. Accederase ó servizo por orde da puntuación total resultante da aplicación do dito baremo. Ante a mesma puntuación terán prioridade os que demanden tarefas de aseo e coidado persoal.3.- O prazo para emitir o citado informe será de 30 días hábiles a contar dende a seguinte á presentación de toda a documentación perceptiva, establecida no artigo 19.4. 1.- A resolución sobre a concesión, denegación ou inclusión na lista de espera do servizo correspóndelle o/a Alcalde/sa, ou persoa en quen delegue.2.- O/a interesado/a e o/a técnico/a responsable do servizo recibirán a notificación escrita da resolución coas condicións do servizo.3.- A alta efectiva no servizo será no prazo de 10 días contados a partir da data de notificación da concesión do servizo.4.- Antes de proceder a ALTA no SAF será imprescindible tanto a elaboración por parte do/a técnico/a responsable do SAF do Programa de Intervención como a firma por parte do/a usuario/a do Contrato do Servizo de Axuda no Fogar.5.- No caso de extrema e urxente necesidade debidamente xustificada, mediante resolución motivada do alcalde ou do membro da corporación local responsable en materia de servizos sociais, poderase iniciar de oficio a prestación do servizo de maneira inmediata, por proposta dos servizos sociais de atención primaria e sen prexuízo da posterior instrución do correspondente expediente. O servizo de axuda no fogar financiarase mediante achegas da Administración xeral do Estado, Xunta de Galicia, Deputación, Concello e das persoas usuarias en función da súa capacidade económica.1. Considérase persoa usuaria aquela para a cal se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsables dos menores que formen parte dela.2. A capacidade económica das persoas usuarias do servizo de axuda no fogar calcularase en atención á súa renda e, se é o caso, ao seu patrimonio. Teranse en conta, ademais, as persoas conviventes economicamente dependentes, de acordo co establecido nos parágrafos seguintes.3. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.4. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con deducción das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.5. No caso de que a persoa usuaria tivese cónxuxe ou parella de feito, as rendas de ambos os dous Terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.6. A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes conviventes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.7. A capacidade económica resultante será a correspondente á renda da persoa usuaria, calculada de acordo cos números anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.8. Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.9. Anualmente farase unha revisión para a actualización da información relativa á capacidade económica das persoas usuarias. Os obrigados ao pago deberán comunicar calquera alteración que se produza nos seus ingresos ao longo do período impositivo, así como a renovar anualmente os datos para a estimación das súas rendas durante os tres primeiros meses de cada exercicio. A participación no financiamento do servizo das persoas usuarias recollerase na Regulamento fiscal elaborada para este fin tendo en conta o seguinte: 1. Si a capacidade económica da persoa usuaria é igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo.2. Si é superior ao 500% do indicador público de renda de efectos múltiples, asumirán un máximo do 65% do custo do servizo.3. Poderán preverse excepcións aos criterios xerais nos casos en que a problemática principal atendida sexa a desestruturación familiar e se procure a protección e integración social de menores de idade en risco de exclusión, mediante resolución motivada do órgano competente para acordar a concesión do servizo, da que en todo caso deberá deixarse constancia no correspondente expediente.4. Para o resto de casos aplicarase a seguinte táboa de copagamento do servizo: INGRESOS EN RELACION AO IPREM % DE COPAGAMENTO Menos do 100% Gratuito Entre o 100 % e o 150 % 10 % Entre o 150 % e o 200 % 12 % Entre o 200 % e o 250 % 15 % Entre o 250 % e o 300 % 20 % Entre o 300 % e o 350 % 28 % Entre o 350 % e o 400 % 37 % Entre o 400 % e o 450 % 45 % Entre o 450 % e o 500 % 60 % >500 % 65 % 5. A contía do prezo público será a fixada na correspondente Regulamento fiscal. Primeira.- Para o suposto de que xurdan dúbidas na relación coa prestación do Servizo de axuda no fogar ou se presenten situacións non contempladas entre as previsións contidas nos artigos precedentes, será competente a Alcaldía para a resolución de tales dúbidas ou situacións, previo informe dos servizos sociais municipais. Segunda.- Anualmente os servizos sociais realizarán a revisión da situación económica dos usurarios, para os efectos de determinar as posibles variacións na porcentaxe de participación dos mesmos, no financiamento do servizo. Deste extremo darase conta á Xunta de Goberno Local, quen a proposta da Alcaldía, determinará e actualizará, no seu caso, o prezo do servizo, o que será comunicado, xunto coa nova achega que do mesmo se derive, se é o caso, a cada usuario. Queda derrogada toda aquela normativa municipal en vigor que regule o servizo de axuda no fogar e calquera outra que se opoña ao presente. O presente causará efectos a partir do día seguinte ao da súa publicación íntegra no BOP e manterá a súa vixencia ata que se aprobe a súa modificación ou derrogación.- A avaliación da autonomía/dependencia é global, é dicir, avalía a autonomía física, mental, intelectual ou sensorial, da persoa para a realización das actividades básicas da vida diaria. Para avaliar axeitadamente o grao de autonomía/dependencia utilizaremos 4 graos distintos que van en función da necesitade de apoio doutra persoa para a realización das tarefas: A- Autónomo/a: cando a persoa é totalmente independente para facer a tarefa, non necesita de ninguén. Puntúase con 0 puntos. NS- Necesita supervisión: cando a persoa só necesita que outra lle prepare os elementos necesarios para realizar a actividade/tarefa e/ou lle faga indicacións ou estímulos, sen contacto físico, para realizar a actividade/tarefa correctamente e/ou evitar que represente un perigo. Puntúase con 0,25 puntos. AFP- Asistencia física parcial: cando a persoa require que outra colabore fisicamente na realización da actividade/tarefas. Puntúase con 0,75 puntos. D- Dependente: Cando a persoa avaliada require que doutra que lle substitúa na realización física da actividade/tarefa. Puntúase con 1 punto. As persoas que soliciten o servizo por libre concorrencia deberán acadar un mínimo de 4 puntos no baremo de autonomía para poder acceder a este. Camariñas, o 19 de xaneiro de 2010. O ALCALDE, Asdo. Manuel Valeriano Alonso de León